पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के पंचायत चुनाव में प्रधानमंत्री नरेंद्र मोदी के संसदीय क्षेत्र बनारस (वाराणसी) में उनकी पार्टी भाजपा बुरी तरह पिछड़ती दिख रही है। यहां जिला पंचायत सदस्य की 40 सीटों में से 39 पर चुनाव हुए। एक सीट पर प्रत्याशी की मौत के चलते चुनाव स्थगित हो गए थे। अब तक 26 सीटों के परिणाम आ चुके हैं। भाजपा महज 8 सीट जीत सकी है। वहीं, 12 सीटों पर समाजवादी पार्टी ने कब्जा जमाया है। हालांकि जिलाध्यक्ष ने 15 सीट जीतने का दावा किया है। कमोबेश ऐसा ही हाल अयोध्या का है।
वहीं, मथुरा में मायावती की पार्टी बसपा ने भाजपा को पछाड़ दिया है। अगले साल यूपी में होने वाले विधानसभा चुनाव से पहले राज्य में हुए इस पंचायत चुनाव को सियासी दलों के लिए लिटमस टेस्ट के तौर पर देखा जा रहा है। इसमें 4 पद- जिला पंचायत सदस्य, क्षेत्र पंचायत सदस्य, प्रधान और ग्राम पंचायत वार्ड सदस्य के लिए चुनाव हुए हैं। नतीजे अभी आ रहे हैं। इन्हें पूरा होने में कुछ घंटों का वक्त और लगेगा। बहरहाल 5 शहरों के नतीजे…
यह भी पढे़ं- बुलंदशहर हिंसा का मुख्य आरोपी जिला पंचायत चुनाव जीता, बोला- सियासत की पहली सीढ़ी मिल गई
फाइनल रिजल्ट का इंतजार
उत्तर प्रदेश में पंचायत चुनाव में जिला पंचायत सदस्य, क्षेत्र पंचायत सदस्य, प्रधान और ग्राम पंचायत वार्ड सदस्य पदों के 12 लाख 89 हजार 930 कैंडिडेट्स उतरे हैं। राज्य निर्वाचन आयोग के अनुसार, मंगलवार को अभी 826 मतदान केंद्रों पर मतगणना हो रही है। इसके परिणाम मंगलवार रात तक आने की संभावना है।
अब तक आए रिजल्ट के मुताबिक, प्रदेश में जिला पंचायत के 3050 पदों में से 3047 के परिणाम आ चुके हैं। भाजपा ने 768, सपा ने 759, बसपा ने 319, कांग्रेस ने 125 और 1071 निर्दलीय उम्मीदवार जीते हैं।जिला पंचायत के कुल परिणाम में तो भाजपा कुछ सीटें सपा से आगे है। लेकिन भाजपा को अपने गढ़ के जिलों में हार मिली है, जहां पार्टी ने पूरी ताकत झोंक दी थी। वहीं, क्षेत्र पंचायत सदस्य, प्रधान और ग्राम पंचायत वार्ड सदस्य के फाइनल रिजल्ट का इंतजार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn